text: [{"text_idx": "#000001", "text": "Havnin eigur bygningar, sum mynda by\u0301in, og sum siga s\u00f8guna um, hvat hevur fyrifarist a\u0301 hesum sta\u00f0. Sto\u0301ri guli Kommunusku\u0301lin er ein av hesum bygningum."}, {"text_idx": "#000002", "text": "Kommunusku\u0301lin er bygdur i\u0301 ein hestasko\u0301gv vi\u00f0 sto\u0301rum innara gar\u00f0i \u2013 Kommunusku\u0301lagar\u00f0inum. Bygningurin hevur ey\u00f0kendan skj\u00f8ldur u\u0301t i\u0301mo\u0301ti Niels Finsensg\u00f8tu, har reliefmyndin um fra\u0301l\u00e6ru hja\u0301 Janusi Kamban hongur. \u00d8ll kenna eisini auluna vi\u00f0 ti\u0301 sto\u0301ra veggjama\u0301lninginum u\u0301r Sju\u0301r\u00f0arkv\u00e6\u00f0num, sum William Heinesen ma\u0301la\u00f0i, og sonurin, Zakarias, hevur hja\u0301lpt honum vi\u00f0, er m\u00e6r sagt. Si\u0301\u00f0an hava Zakarias og Inga\u0301lvur av Reyni ma\u0301la\u00f0 ma\u0301lningarnar a\u0301 svalanum."}, {"text_idx": "#000003", "text": "Tey munnu vera mong, sum hava havt tilkny\u0301ti til hendan bygningin. No\u0301gv minnir og no\u0301gvar s\u00f8gur munnu vera fra\u0301 ti\u0301 ti\u0301\u00f0ini, ta\u0301 Kommunusku\u0301lin var her. To\u0301 alt hevur si\u0301na ti\u0301\u00f0. Nu\u0301 ver\u00f0ur ta\u00f0 ein blandingur av lestrarbu\u0301st\u00f8\u00f0um og mentan i\u0301 sta\u00f0in."}, {"text_idx": "#000004", "text": "Men ikki bara ny\u0301tslan fer at broytast. Sto\u0301rar broytingar eru gj\u00f8rdar i\u0301 bygninginum. Vit settu okkum fyri at var\u00f0veita dygdirnar i\u0301 bygninginum, samstundis sum vit transformera bygningin solei\u00f0is, at hann avspeglar ny\u0301ggjar funktio\u0301nir. Ey\u00f0kendi kommunusku\u0301lin er framvegis, men bygningurin hevur fingi\u00f0 ny\u0301ggj arkitektonisk element, og meiri dagsljo\u0301s sleppur inn."}, {"text_idx": "#000005", "text": "Sto\u0301ri gar\u00f0urin er latin upp, so samband nu\u0301 f\u00e6st vi\u00f0 Niels Finsensg\u00f8tu, To\u0301rsg\u00f8tu og Sju\u0301r\u00f0arg\u00f8tu \u2013 og eisini Tro\u0301ndarg\u00f8tu, har gomlu fimleikahallirnar eru broyttar og gj\u00f8rdar til ein meira opnan bygning. Hellan i\u0301 gar\u00f0inum er fri\u0301l\u00f8gd, og g\u00f8tur binda bygning og gar\u00f0 saman vi\u00f0 n\u00e6rumhv\u00f8rvinum."}, {"text_idx": "#000006", "text": "Vit gera dreymar til arkitektur"}]